《赠蒋山僧》
宋代·王庭圭

云阳秀湘南，祖刹隐林峤。曾出老古锥，今尚有馀貌。

神驹过江来，羁靮不受敲。潮音震海湖，乞食遍蛮徼。

遣子寻故岑，飞锡出泥淖。端能破悭贪，亦须硬觜爪。

定林枕双溪，门前风水闹。一派绕钟山，归时可自照。

作者简介：（1080—1172）宋吉州安福人，字民瞻，号卢溪。徽宗政和八年进士。为茶陵丞，有能政。高宗绍兴中，胡铨上疏乞斩秦桧等，谪新州，庭圭独以诗送行。绍兴十九年，坐讪谤编管辰州。桧死，许自便。孝宗即位，除国子监主簿。乾道中除直敷文阁。博学兼通，工诗，尤精于《易》。有《卢溪集》、《易解》、《沧海遗珠》等。